**P r e p i s  interpelácií poslancov z rokovania MsZ č. XXXI dňa 19.06.2014**

I n t e r p e l u j ú c i : **PhDr. Edita Oláhová**

2. Prosím zistiť príčiny nedoplatkov v bytovkách v lokalite plavárne.

Z o d p o v e d n ý : Slobyterm, spol. s r. o.

I n t e r p e l u j ú c i : **Ing. Pavol Gurega**

3. Na základe podnetu občanov, že sa na firme SLOBYTERM opravujú a umývajú autobusy mestskej dopravy, chcel by som vedieť, aké tržby z tejto činnosti v roku 2013 vykázala.

Z o d p o v e d n ý : Slobyterm, spol. s r. o.

4. Chcel by som vedieť, ktorý orgán a za akých podmienok schválil využívanie služobného auta Slobytermu na každotýždenné cesty na trase Stará Ľubovňa – Michalovce a späť, a či boli dodržané všetky daňové a odvodové povinnosti.

Z o d p o v e d n ý : Slobyterm, spol. s r. o.

**Interpelácia 2**

Ceny tepelnej energie schvaľuje Úrad pre reguláciu sieťových odvetví. Za rok 2013 naša spoločnosť účtovala svojim odberateľom a konečným spotrebiteľom cenu variabilnej zložky tepelnej energie o 5,56 % nižšiu oproti schválenej maximálnej cene a cenu fixnej zložky o 2,03 % nižšiu oproti schválenej cene.

Cena tepelnej energie za dodané teplo na ústredné kúrenie a teplú úžitkovú vodu je stanovená v rovnakej výške pre všetky tepelné zdroje, ktoré spravuje naša spoločnosť. Samotné náklady za spotrebované množstvo tepelnej energie na ústredné kúrenie a teplú úžitkovú vodu sú závislé od nameraných hodnôt určenými meradlami, ktoré sú v súlade so Zákonom o tepelnej energetike nainštalované na jednotlivých odberných miestach.

K vyúčtovaniu dodávky tepla, TÚV a ostatných služieb za rok 2013 v bytových domoch v správe spoločnosti Slobyterm v lokalite pri plavárni uvádzame nasledovné:

1. Bytový dom D/48 – celkový počet vyúčtovaní 50, preplatky 36, nedoplatky 14
2. Bytový dom B3 - celkový počet vyúčtovaní 50, preplatky 34, nedoplatky 16
3. Bytový dom A2 – celkový počet vyúčtovaní 57, preplatky 37, nedoplatky 20
4. Bytový dom H2/1 – celkový počet vyúčtovaní 49, preplatky 40, nedoplatky 9
5. Bytový dom H1/2 – celkový počet vyúčtovaní 25, preplatky 15, nedoplatky 10

Spolu: počet vyúčtovaní 231, z toho preplatky 162, nedoplatky 69

Výška preplatku resp. nedoplatku v jednotlivých bytoch závisí od nameranej spotreby tepla pomerovými meračmi, ktoré sú umiestnené na radiátoroch, od nameranej spotreby teplej úžitkovej vody a studenej vody a od výšky ostatných nákladov spojených s užívaním bytu. Dôležitým faktorom je aj výška záloh zaplatených jednotlivými vlastníkmi počas celého roka.

Ceny schválené Úradom pre reguláciu sieťových odvetví pre jednotlivý kalendárny rok naša spoločnosť doručuje všetkým odberateľom a konečným spotrebiteľom v priebehu mesiaca január. Na základe toho si vlastníci bytov môžu upraviť zálohové platby, ktoré im pokryjú náklady za užívanie bytu.

Záverom konštatujeme, že v uvedených bytových domoch bol za rok 2013 vyúčtovaný väčší počet preplatkov ako nedoplatkov, resp. v percentuálnom vyjadrení to predstavuje 70% preplatkov a 30% nedoplatkov.

**Interpelácia 3**

V júli 2013 naša spoločnosť predložila cenovú ponuku spoločnosti DZS-M.K. TRANS, s.r.o. Michalovce na prenájom priestorov v areáli Sbt pre parkovanie autobusov a sociálnych priestorov pre jej zamestnancov. V auguste bola podpísaná zmluva o prenájme priestorov pre garážovanie, parkovanie autobusov, na kancelárske a sociálne priestory a s tým spojené platby za TUV a vykurovanie, elektrická energia, studená voda a upratovanie. Súbežne naša spoločnosť vyčleňovala priestory v kotolni K4, kam sa spoločnosť v novembri presťahoval. Tržby za vodu a elektrickú energiu boli za uvedené obdobie fakturované v hodnote 270 €. Opravy autobusov sme neprevádzali, nakoľko naša autodielňa nie je prispôsobená takýmto prácam. Od DZS-M.K.TRANS s.r.o. máme celoročnú objednávku na opravárenské služby, avšak po obhliadkach motorových vozidiel sme zatiaľ nevykonávali faktúrovateľné opravy.

**Interpelácia 4**

Pri využívaní služobného motorového vozidla Škoda Octavia SL 752 BC využívaného na súkromné cesty na trase Stará Ľubovňa a späť sú dodržiavané vnútropodnikové a fakturačné predpisy i daňové zákony. Všetky služobné cesty vrátane súkromných sú odsúhlasované splnomocnenou osobou na základe poverenia primátora Mesta.