**Odpoveď na interpeláciu z XXXI. rokovania MsZ dňa 19.06.2014**

I n t e r p e l u j ú c i : **Ing. Pavol Gurega**

1. Nesúhlasím s písomnou odpoveďou na interpeláciu ohľadom porušenia Zmluvy o výkone správy, keďže odpoveď je podľa stanoviska odbornej firmy zavádzajúca a hlavne moja interpelácia bola na VZ spoločnosti a odpoveď mi bola daná riaditeľom spoločnosti, ktorý na porušenie zmluvy vôbec nereagoval.

I n t e r p e l o v a n ý : PaedDr. Biganič

Pán Gurega, Vy, ako podnikateľ by sta mali vedieť, že Slobyterm, s.r.o. je obchodná spoločnosť a riadi sa Obchodným zákonníkom. VZ je najvyšším orgánom spoločnosti a neviem na základe čoho Vy interpelujete VZ ?  PRIMÁTOR MESTA Z TITULU VÝKONU FUNKCIE JEDINÉHO ČLENA VZ NIE JE POVAŽOVANÝ ZA VEREJNÉHO ČINITEĽA  A AKO VZ HO NIE JE MOŽNÉ ANI INTERPELOVAŤ  POSLANCAMI. Je pravdou, že Slobyterm s.r.o. ako 100 % spoločnosť   Mesta disponuje aj verejnými zdrojmi, avšak má aj svoje obchodné aktivity, na ktoré používa vlastné, resp. získané zdroje. A takouto aktivitou je aj správa bytových domov na základe riadne uzavretej zmluvy. Ak ako majiteľ bytu, ktorý je v správe Slobytermu nie ste spokojný s výkonom správy, riešte si to ako občan, resp. v rámci Vášho spoločenstva bytov a nepolitizujte to na mestskom zastupiteľstve. Je to vec zmluvy medzi Vašim spoločenstvom resp. vami ako vlastníkom bytu a správcom - obchodnou spoločnosťou a riešte si to aj ako spor medzi dvoma subjektami a v súlade s príslušnou legislatívou.

Michal Biganič

primátor