**Odpoveď na interpeláciu z XXXI. rokovania MsZ dňa 19.06.2014**

I n t e r p e l u j ú c i : **Pavel Jeleň**

3. Detské ihrisko pri Lentilke je potrebné udržiavať aj pre deti, ktoré sú integrované v Domove pre ťažko postihnutých.

Mesto chce riešiť obnovu a starostlivosť o detské ihriská komplexne. V spolupráci s Fakultou architektúry STU v Bratislave sa riešia návrhy medziblokových priestorov. K tejto téme chceme do diskusie zapojiť aj občanov mesta, aby mali možnosť sa vyjadriť a spolurozhodovať o konečnom riešení architektonického stvárnenia priestoru.

Po schválení projektu a zabezpečení finančného krytia v rámci RPM chceme realizáciou poveriť firmu Ekos, ktorá by sa starala nielen o zeleň, ale aj o výrobu, obnovu a údržbu lavičiek, pieskovísk, detských ihrísk, prípadne iných drobných stavieb v meste. Bude potrebné odstrániť staré železné konštrukcie, ktoré sú pre deti nebezpečné, odstrániť nefunkčné torza pieskovísk a betónov, upraviť chodníky a lavičky a doplniť verejné osvetlenie.

Najväčším problémom, ale ostáva poškodzovanie týchto objektov zo strany niektorých občanov a následne finančné náklady na opravu. Uvítali by sme väčšiu zaangažovanosť miestnych občanov pri ochrane spoločného majetku.

Ťažko postihnuté deti boli presťahované do nových priestorov Domu sv. Anny a v objekte Lentilka sa realizuje projekt „chránenej dielne“ a „chráneného bývania“.

Detské ihrisko bude opravené aby mohlo slúžiť verejnosti.

**Mgr. Rudolf Žiak**

**prednosta MsÚ**