**Odpoveď na interpeláciu z XXXI. rokovania MsZ dňa 19.06.2014**

I n t e r p e l u j ú c i : **Ing. Pavol Gurega**

1. Firma Slobyterm podľa informácií občanov vykonáva práce v Podsadku. Zaujímalo by ma, aké náklady na tieto práce firma mala, a aké tržby mal Slobyterm z tejto činnosti.

I n t e r p e l o v a n ý : PaedDr. Biganič

Pán poslanec, predpokladám, že Vy ste dobre informovaný o tom, že Mesto má v Podsadku nájomný bytový dom, ktorý je v správe mestskej spoločnosti Slobyterm, ktorá  legitimné a legálne vykonáva práce na oprave a údržbe tohto bytového domu. Okrem týchto prác, Slobyterm na základe riadnej objednávky Mesta dodal  materiál na oplotenie kaplnky, ktorá je postavená na mestskom pozemku a koordinoval svojpomocné práce Rómov pri oplotení. Kaplnku si stavajú svojpomocne Rómovia a je pred dokončením. Iste uznáte, že oplotenie mestského pozemku, na ktorom je postavený stánok pre vykonávanie bohoslužieb a bude slúžiť občanom mesta Rómskej menšiny, vytvorenie dôstojného miesta pre náboženské obrady a evanjelizáciu Rómov, je bohumilý skutok a Vy ako kresťan katolík to len podporujete. Dobudovaniu kaplnky je nápomocný aj dôstojný pán kaplán Štefan Hrbček. Po ukončení stavebných prác bude v oplotenom areáli kaplnky vysadená  aj zeleň.

Michal Biganič