**P r e p i s  interpelácií poslancov z rokovania MsZ č. XXXI dňa 19.06.2014**

I n t e r p e l u j ú c i : **MUDr. Marta Benková**

Možnosť otvoriť tému starostlivosti o seniorov, hlavne stravovanie seniorov, nakoľko možnosti stravovania v Domove dôchodcov nie sú dostatočné (zníženie počtu stravníkov zo 100 na 80) + možnosť zriadenia vývarovne, resp. rokovať o rozšírení počtu stravníkov v Domove dôchodcov.

I n t e r p e l o v a n ý : neuvedené

I n t e r p e l u j ú c i : **Ing. Pavol Gurega**

1. Nesúhlasím s písomnou odpoveďou na interpeláciu ohľadom porušenia Zmluvy o výkone správy, keďže odpoveď je podľa stanoviska odbornej firmy zavádzajúca a hlavne moja interpelácia bola na VZ spoločnosti a odpoveď mi bola daná riaditeľom spoločnosti, ktorý na porušenie zmluvy vôbec nereagoval.
2. Chcel by som vedieť, o akú čiastku bol znížený fond v roku 2012, 2013, vytvorený v rokoch 2009, 2010 vo firme EKOS.
3. Na základe podnetu občanov, že sa na firme SLOBYTERM opravujú a umývajú autobusy mestskej dopravy, chcel by som vedieť, aké tržby z tejto činnosti v roku 2013 vykázala.
4. Chcel by som vedieť, ktorý orgán a za akých podmienok schválil využívanie služobného auta Slobytermu na každotýždenné cesty na trase Stará Ľubovňa – Michalovce a späť, a či boli dodržané všetky daňové a odvodové povinnosti.
5. Chcel by som vedieť, akým spôsobom a na základe akého rozhodnutia je využívaný mestský byt na Ul. 1. mája riaditeľom spoločnosti Slobyterm.
6. V Zásadách o hospodárení s majetkom Mesta v § 3 bod 2 písm. e) je schválené, že MsZ schvaľuje vždy: e) prenájom ... Chcel by som vysvetlenie, o aký prenájom sa jedná, prípadne zosúladiť tento bod so zákonom, resp. dovysvetliť tento bod v Zásadách o ... .
7. Mesto Stará Ľubovňa platí súkromným firmám za kosenie verejných priestorov v Podsadku, čo považujem za veľmi neštandardné a som presvedčený, že Mesto by to mohlo efektívnejšie zabezpečiť cez mestské firmy, resp. cez verejno-prospešné práce. Z tohto dôvodu interpelujem primátora mesta s cieľom vysvetlenia danej problematiky a vyvodenia záverov s cieľom efektívnejšieho využívania mestských prostriedkov.
8. Firma Slobyterm podľa informácií občanov vykonáva práce v Podsadku. Zaujímalo by ma, aké náklady na tieto práce firma mala, a aké tržby mal Slobyterm z tejto činnosti.

I n t e r p e l o v a n ý : PaedDr. Biganič

I n t e r p e l u j ú c i : **Pavel Jeleň**

1. Nastriekať čiary na Mierovej 24 – parkovanie automobilov.
2. Nastaviť semafor. svetlo od Levočskej ul. (od budovy Jednoty) na rohu k Dukle – z parkoviska od Komunálu zapĺňajú ulicu autá na dlhší interval.
3. Detské ihrisko pri Lentilke je potrebné udržiavať aj pre deti, ktoré sú integrované v Domove pre ťažko postihnutých.
4. Je potrebné vyznačiť vedľajšiu komunikáciu, ktorá vedie od športovej haly popri plote p. Fabiána a garážach na Štúrovej ulici k ZŠ, lebo je zle vnímaná rodičmi. Upraviť najvyššiu dovolenú rýchlosť na 40 km aj na hlavnej ceste. Vyasfaltovať chodníky, lebo deti chodia po cestnej komunikácii.
5. V centre mesta konečne zriadiť verejné WC.

I n t e r p e l o v a n ý : neuvedené

I n t e r p e l u j ú c i : **PhDr. Edita Oláhová**

1. Prosím umiestniť informačnú tabuľu s označením Ľubovnianskej knižnice na území mesta.
2. Prosím zistiť príčiny nedoplatkov v bytovkách v lokalite plavárne.

I n t e r p e l o v a n ý : neuvedené

I n t e r p e l u j ú c i : **Ing. Aleš Solár**

1. Urobiť, prosím, poriadok, čo sa týka parkovania na Nám. sv. Mikuláša. Je mätúca, najmä pre návštevníkov mesta a externých ľudí, informácia o platení parkovného na námestí. Žiadam v prípade, že sa parkovné neplatí, dať tieto tabule dole.
2. Na mieste vyhradené pre MsÚ na Nám. sv. Mikuláša som dostal minule papuču. Príslušníkmi MsP mi bolo povedané, že je to miesto pre červenú Škodu Roomster, využívanú primárne oddelením SMM a najmä pánom Kaletom. Od toho času tam parkuje x iných ľudí a bez nejakého trestu. Prosím dať tam spravodlivosť a urobiť v tom systém. Buď napísať ŠPZ, alebo ho nechať pre všetkých.

I n t e r p e l o v a n í : Ing. Krett, JUDr. Pivovarník

I n t e r p e l u j ú c i : **Mgr. Michal Šipoš**

1. Žiadam o prepočítanie a sumarizáciu všetkých investičných nákladov, ktoré muselo Mesto vynaložiť pri výstavbe nového supermarketu TESCO.

I n t e r p e l o v a n í : Ing. Srnka + Ing. arch. Benko

1. Žiadam VPS o doplnenie (nastriekanie zebry) prechodu pre chodcov na frekventovaných cestách, taktiež existujúce zfunkčniť (osobne ukážem na konkrétnych miestach po dohode s p. riaditeľom).

I n t e r p e l o v a n ý : Ing. Krett

1. Žiadam primátora mesta o vysvetlenie, prečo nepodpísal Zmluvu o budúcej zmluve, ktorá bola potrebná k žiadosti o grant s možnosťou postaviť nové detské ihrisko v Starej Ľubovni. Taktiež žiadam o vysvetlenie, čo vás viedlo k podpisu nájomnej zmluvy na obdobie 10 rokov, ktorá povedie k likvidácii ďalšieho detského ihriska (medzi MŠ Tatranská a Supermarketom COOP Jednota).

I n t e r p e l o v a n ý : PaedDr. Biganič

I n t e r p e l u j ú c i : **PhDr. Ľuboš Tomko**

1. Žiadam o informácie ohľadom náhradnej výsadby - 12 ks vzrastlých alejových stromov (min. výška 1,8 m), ktorú mal zrealizovať investor ALEA INVEST do 30.05.2014.
2. Žiadam o osadenie dopravného zrkadla na Levočskej ul. (pri Dukle) a na Letnej ul. (výjazd od ZŠ Komenského).
3. Posúdiť možnosť vytvorenia dvoch dopravných pruhov na Nám. sv. Mikuláša smerom od ČSOB.

I n t e r p e l o v a n ý : neuvedené