I n t e r p e l u j ú c i : **MUDr. Marta Benková**

Možnosť otvoriť tému starostlivosti o seniorov, hlavne stravovanie seniorov, nakoľko možnosti stravovania v Domove dôchodcov nie sú dostatočné (zníženie počtu stravníkov zo 100 na 80) + možnosť zriadenia vývarovne, resp. rokovať o rozšírení počtu stravníkov v Domove dôchodcov.

I n t e r p e l o v a n ý : neuvedené

Mestský úrad minulosti robil prieskum stravovania seniorov v inom zariadení ako je domov dôchodcov (výsledky uvedenej analýzy prikladáme). Najväčšou skupinou stravníkov sú starší dôchodcovia s nízkou výškou dôchodku. Pre týchto stravníkov je pri výbere dodávateľa stravy najdôležitejším faktorom jeho cena. Z priloženej analýzy vyplýva, že nedokážeme zmenou dodávateľa, alebo vo vlastnej réžii udržať výšku poplatkov. Zmena by sa teda priemerného stravníka dotkla zvýšením ročných výdavkov o 160-200 € ročne.

Pripomíname, že Mesto Stará Ľubovňa okrem obedov podporuje seniorov finančne a službami v týchto činnostiach: roznáška obedov, opatrovateľskú služba, klub dôchodcov, a formou dotácie aj ostatné seniorské kluby. Celková suma nákladov je viac ako 130 000,- €

Do budúcna vidíme potrebu obrátiť svoju pozornosť na oblasť bezdomovectva zriadením útulku, alebo nízkoprahového denného centra. Táto oblasť je v meste dlhodobo neriešená a predstavuje zväčšujúci sa problém.

Mesto priebežne sleduje aktuálne výzvy projektov, ktoré by mohli pomôcť niektorej zo sociálnych skupín žijúcich v meste.

**§ 25  
 Nocľaháreň**  
V nocľahárni sa fyzickej osobe v nepriaznivej sociálnej situácii podľa § 2 ods. 2 písm. a), ktorá nemá zabezpečené ubytovanie alebo nemôže doterajšie bývanie užívať,   
a) poskytuje  
1. **ubytovanie** poskytnutím prístrešia na účel prenocovania,   
2. **sociálne poradenstvo**,   
3. nevyhnutné **ošatenie a obuv**,   
b) utvárajú podmienky na   
1**. prípravu stravy**, výdaj stravy alebo výdaj potravín,   
2. vykonávanie nevyhnutnej základnej **osobnej hygieny**.

**§ 26  
 Útulok**  
(1) V útulku sa fyzickej osobe v nepriaznivej sociálnej situácii podľa § 2 ods. 2 písm. a), ktorá nemá zabezpečené ubytovanie alebo nemôže doterajšie bývanie užívať,   
a) poskytuje  
1. **ubytovanie** na určitý čas,   
2. **sociálne poradenstvo**,   
3. **pomoc pri uplatňovaní práv** a právom chránených záujmov,   
4. **pracovná terapia**,   
5. nevyhnutné **ošatenie a obuv**,   
b) utvárajú podmienky na  
1. **prípravu stravy**, výdaj stravy alebo výdaj potravín,   
2. vykonávanie nevyhnutnej **základnej osobnej hygieny**,   
3. pranie, žehlenie a **údržbu bielizne a šatstva**,   
4. **záujmovú činnosť.**   
(2) Poskytovateľ sociálnej služby v útulku poskytuje túto sociálnu službu oddelene pre jednotlivcov a oddelene pre rodiny s dieťaťom alebo jednotlivcov s dieťaťom.

**§ 27  
 Domov na polceste**  
(1) V domove na polceste sa poskytuje sociálna služba na určitý čas fyzickej osobe v nepriaznivej sociálnej situácii podľa § 2 ods. 2 písm. a), ktorá nemá zabezpečené ubytovanie po skončení poskytovania sociálnej služby v inom zariadení, po skončení náhradnej starostlivosti alebo po skončení ochrannej výchovy.15)  
(2) V domove na polceste sa   
a) poskytuje   
1. **ubytovanie** na určitý čas,   
2. **sociálne poradenstvo**,   
3. **pomoc pri uplatňovaní práv** a právom chránených záujmov,   
b) zabezpečuje   
1. pracovná terapia,   
2. pomoc pri pracovnom uplatnení,   
c) utvárajú podmienky na   
1. prípravu stravy, výdaj stravy alebo výdaj potravín,   
2. vykonávanie základnej osobnej hygieny,   
3. pranie, žehlenie a údržbu bielizne a šatstva,   
4. záujmovú činnosť.   
(3) Sociálnu službu v domove na polceste nemožno poskytovať v priestoroch alebo v areáli detského domova.